หุ้นปิดเช้าลบ 2.73 จุด
หุ้นช่วงเช้าปิดที่ระดับ 1,034.64 จุด ลดลง 2.73 จุด(-0.26%)มูลค่าการซื้อขาย
26 ธ.ค. 2554

หุ้นช่วงเช้าปิดที่ระดับ 1,034.64 จุด ลดลง 2.73 จุด(-0.26%)มูลค่าการซื้อขาย 
ตลาดหลักทรัพย์ ปิดตลาดช่วงเช้าวันนี้ที่ระดับ 1,034.64 จุด ลดลง 2.73 จุด(-0.26%)มูลค่าการซื้อขาย 5,468.41 ล้านบาท  การซื้อขายหุ้นช่วงเช้าวันนี้ ดัชนีหุ้นไทยแกว่งตัวในแดนบวกเป็นส่วนใหญ่ โดยแตะจุดสูงสุดของช่วงเช้าที่ 1,042.32 จุด และแตะจุดต่ำสุดของช่วงเช้าที่ระดับ 1,034.00 จุด
นายอนุพนธ์ ศรีอาจ ผู้อำนวยการอาวุโสฝ่ายวิจัย บล.โอเอสเค(ประเทศไทย)กล่าวว่า ตลาดหุ้นไทยเช้านี้แกว่งตัวไซด์เวย์กรอบแคบๆ ปริมาณซื้อขายเบาบาง ภาพรวมเป็นการเข้ามาเลือกซื้อหุ้นรายตัว โดยเฉพาะหุ้นขนาดกลางและขนาดเล็ก ขณะที่หุ้นขนาดใหญ่ไม่เปลี่ยนแปลง ส่วนหนึ่งเป็นเพราะเข้าสู่ช่วงวันหยุดยาวเทศกาลคริสมาสต์และปีใหม่ ทำให้นักลงทุนบางส่วนหายไปจากตลาดฯ ขณะที่ตลาดหุ้นอื่นในภูมิภาคแกว่งตัวคละกันไปทั้งแดนบวกและลบ แต่โดยรวมแทบไม่เปลี่ยนแปลง
แนวโน้มการลงทุนในช่วงบ่ายนี้ นายอนุพนธ์ กล่าวว่า ตลาดฯคงแกว่งตัวในกรอบแคบต่อ พร้อมให้แนวรับ 1,034 จุด แนวต้าน 1,050 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่             MALEE  มูลค่าการซื้อขาย 299.97 ล้านบาท ปิดที่ 20.40 บาท เพิ่มขึ้น 1.50 บาท          KAMART มูลค่าการซื้อขาย 225.08 ล้านบาท ปิดที่  3.74 บาท เพิ่มขึ้น 0.32 บาท          ITD    มูลค่าการซื้อขาย 190.43 ล้านบาท ปิดที่  3.78 บาท เพิ่มขึ้น 0.08 บาท            IVL    มูลค่าการซื้อขาย 175.71 ล้านบาท ปิดที่ 30.50 บาท ราคาไม่เปลี่ยนแปลง          IRPC   มูลค่าการซื้อขาย 168.44 ล้านบาท ปิดที่  4.34 บาท ลดลง  0.06 บาท